สมเด็จพระราชินีนาถวิลเฮลมินาแห่งเนเธอร์แลนด์

สมเด็จพระราชินีนาถวิลเฮลมินาแห่งเนเธอร์แลนด์ (Her Majesty Queen Wilhelmina of the Netherlands, วิลเฮลมินา เฮเลนา พอลีน มารี ฟาน ออรันเย-นัสเซา; 24 สิงหาคม ค.ศ. 1880 - 28 พฤศจิกายน ค.ศ. 1962) พระองค์ทรงเป็นพระราชธิดาของพระเจ้าวิลเลิมที่ 3 แห่งเนเธอร์แลนด์ และ สมเด็จพระราชินีเอ็มมาแห่งเนเธอร์แลนด์ พระนางทรงเป็นสมเด็จพระราชินีนาถแห่งราชอาณาจักรเนเธอร์แลนด์ ตั้งแต่ปี ค.ศ. 1890 - 1948 และเป็นสมเด็จพระราชินีนาถแห่งอินโดนีเซีย ตั้งแต่ปี 1890 - 1948 พระองค์ทรงปกครองเนเธอร์แลนด์เป็นระยะเวลา 58 ปี ซึ่งยาวนานกว่ากษัตริย์พระองค์ใด รัชกาลของพระองค์เกิดความเปลี่ยนแปลงมากมายในประวัติศาสตร์ดัตช์และของโลก เช่น สงครามโลกครั้งที่ 1 และ สงครามโลกครั้งที่ 2 วิกฤตเศรษฐกิจครั้งใหญ่ เมื่อ ค.ศ. 1933 รวมถึงความเสื่อมสลายของเนเธอร์แลนด์ในฐานะหนึ่งในจักรวรรดิอาณานิคมใหญ่ของโลก ส่วนนอกประเทศเนเธอร์แลนด์ พระองค์ทรงเป็นที่จดจำในบทบาทช่วงสงครามโลกครั้งที่ 2 ที่ทรงเป็นศูนย์รวมจิตใจอันยิ่งใหญ่ของชาวดัตช์ในการต่อต้านเยอรมนี และประมุขอันโดดเด่นของรัฐบาลดัตช์พลัดถิ่น
รัชกาล.
พระองค์ทรงขึ้นครองราชย์หลังจากพระราชบิดาสวรรคต พระองค์มีพระนามว่า สมเด็จพระราชินีนาถวิลเฮลมินาแห่งเนเธอร์แลนด์ พระองค์ทรงขึ้นครองราชย์ครบ 57 ปี 286 วัน หลังจากนั้นพระองค์ทรงสละราชสมบัติ วันที่ 4 กันยายน ค.ศ. 1948 มีพระนามว่า เจ้าหญิงวิลเฮลมินาแห่งเนเธอร์แลนด์ ให้กับ สมเด็จพระราชินีนาถยูเลียนาแห่งเนเธอร์แลนด์ พระราชธิดาองค์โต พระองค์ทรงเป็นพระราชชนนี ในสมเด็จพระราชินีนาถยูเลียนาเเห่งเนเธอร์แลนด์ ภายหลังจากการสละราชสมบัติ สมเด็จพระราชินีนาถวิลเฮลมินา ทรงมีพระอิสริยยศอย่างเป็นทางการว่า เจ้าหญิงวิลเฮลมินาแห่งเนเธอร์แลนด์ พระองค์ยังคงทรงปฏิบัติงานพระราชกุศลมากมายจนกระทั่งสวรรคต วันที่ 23 พฤศจิกายน 1890 รวมอายุ - 4 กันยายน 1948 พระองค์มีรัชทายาทลำดับที่ 1 คือ เจ้าหญิงยูเลียนาห่งเนเธอร์แลนด์
พระราชธิดาองค์โต ในปี 1948 พระองค์ทรงมีประสงค์จะสละราชสมบัติให้กับเจ้าหญิงจูเลียนาแห่งเนเธอร์แลนด์ หลังจากนั้นพระองค์มีพระนามเต็มว่า เจ้าหญิงวิลเฮลมินาแห่งเนเธอร์แลนด์ (57 ปี 286 วัน)วันที่ 4 กันยายน ค.ศ. 1948 หลังจากการครองสิริราชสมบัติมาเป็นระยะเวลา 57 ปี 286 วัน สมเด็จพระราชินีนาถวิลเฮลมินาได้ทรงสละราชบัลลังก์ให้แก่เจ้าหญิงยูเลียนา พระราชธิดาพระองค์เดียว และนับแต่นั้นทรงดำรงพระอิสริยยศเป็น เจ้าหญิงวิลเฮลมินาแห่งเนเธอร์แลนด์ (Her Royal Highness Princess Wilhelmina of the Netherlands) หลังจากสิ้นรัชกาลของพระองค์ อิทธิพลของระบอบราชาธิปไตยดัตช์ได้เริ่มลดน้อยลงแต่ความรักของพสกนิกรต่อพระราชวงศ์ยังคงมีอยู่ เมื่อมิได้ทรงเป็นสมเด็จพระราชินีนาถ พระองค์ได้ประทับอยู่ที่พระราชวังเฮตลู และปรากฏพระองค์ต่อสาธารณชนเพียงเล็กน้อยจนกระทั่งประเทศประสบกับอุทกภัยจากทะเลเหนือในปี ค.ศ. 1953 พระองค์จึงเสด็จทั่วประเทศเพื่อทรงเป็นกำลังใจและแรงผลักดันให้แก่พสกนิกรชาวดัตช์ ทั้งนี้หากสมเด็จพระราชินีนาถวิลเฮลมินามิได้ทรงสละราชสมบัติให้แก่พระรัชทายาทเมื่อพระองค์เสด็จสวรรคตในปี 1962 พระองค์ก็จะทรงถูกนับเป็นพระมหากษัตริย์ผู้ทรงเป็นพระประมุขแห่งรัฐที่ครองราชสมบัติยืนยาวนานที่สุดในโลกถึง 72 ปี เป็นการตีคู่กับการครองสิริราชสมบัติของพระเจ้าหลุยส์ที่ 14 แห่งฝรั่งเศษอีกด้วย
สมเด็จพระราชินีนาถวิลเฮลมินาเสด็จสวรรคตเมื่อวันที่ 28 พฤศจิกายน ค.ศ. 1962 ขณะมีพระชนมพรรษา 82 พรรษา และพระบรมศพฝังอยู่ที่ห้องฝังพระบรมศพใต้ดินประจำพระราชวงศ์ที่โบสถ์ใหม่ (Niuewe Kerk) เมืองเดลฟท์ ในวันที่ 8 ธันวาคม ค.ศ. 1962 งานพระบรมศพของพระองค์ ซึ่งเกิดขึ้นตามพระประสงค์และต่างจากพิธีการทั่วไป เป็นแบบสีขาวเพื่อแสดงถึงความเชื่อของพระองค์ที่ว่าการสิ้นชีพในทางโลกเป็นจุดเริ่มต้นของชีวิตอันเป็นนิรันดร์